नैते सृती पार्थ जानन्...

श्लोकः 

नैते सृती पार्थ जानन्योगी मुह्यति कश्चन ।
तस्मात्सर्वेषु कालेषु योगयुक्तो भवार्जुन ॥ २७ ॥

अयं भगवद्गीतायाः अष्टमोऽध्यायस्य अक्षरब्रह्मयोगस्य  सप्तविंशतितमः (२७) श्लोकः ।

पदच्छेदः
न एते सृती पार्थ जानन् योगी मुह्यति कश्चन तस्मात् सर्वेषु कालेषु योगयुक्तः भव अर्जुन ॥ २७ ॥

अन्वयः
पार्थ ! एते सृती जानन् कश्चन योगी न मुह्यति । तस्मात् अर्जुन ! सर्वेषु कालेषु योगयुक्तः भव । 	

 शब्दार्थः 
पार्थ	 = अर्जुन !
कश्चन 	= कोऽपि
योगी = समाहितचित्तः
एते = इमे
सृती = गती
जानन् = विदन्
न मुह्यति = भ्रान्तो न भवति
तस्मात् = ततः हेतोः
सर्वेषु = निखिलेषु
कालेषु = समयेषु
योगयुक्तः = समाधिविशिष्टः
भव = वर्तस्व ।

 अर्थः 
अर्जुन ! एतौ मार्गौ विदन् कोऽपि योगी भ्रान्तो न भवति । तस्मात् सर्वेषु कालेषु समाहितचित्तः भव।

बाह्यसम्पर्कतन्तुः

 27
वर्गः:श्टब्स् संस्कृतसम्बद्धाः
वर्गः:श्रीमद्भगवद्गीतायाः श्लोकाः
वर्गः:सर्वे अपूर्णलेखाः
वर्गः:न प्राप्तः गीतासम्बद्धभाषानुबन्धः
वर्गः:सर्वे न प्राप्ताः भाषानुबन्धाः

 सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः